recursal/SuperWikiNEXT-32B huggingface dataset:
**நம்பிக்கை** (belief) என்பது ஓர் உளவியல் சார்ந்த விடயமாகும். ஒருவர் அல்லது ஓரமைப்பு, ஒன்றின் மீது அல்லது ஒருவரின் மீது வைக்கும் மிகுந்த பற்று அல்லது கூடிய விருப்பு போன்றவற்றின் அடிப்படையில் அதனை உண்மை என நம்பும் நிலையிலேயே நம்பிக்கை மனித மனங்களில் ஏற்படுகின்றது. அது சரியானதாகவோ தவறானதாகவோ இருக்கலாம். உண்மையானதாகவோ உண்மையற்றதாகவோ கூட இருக்கலாம். ஆனால் அது அறிவியலின் அடிப்படையில் ஏற்றுக்கொள்ளக்கூடிய உண்மையாக இருக்க வேண்டும் என்பதில்லை. பெரும்பாலும் "நம்பிக்கை" என்பது அறிவிற்கு அப்பால், ஒருவரின் அல்லது ஒன்றின் மிகுந்த பற்றாலும், கூடிய விருப்பினாலும் ஏற்படும் உளம் சார்ந்த வெளிப்பாடாகவே இருக்கும். அதனாலேயே ஒருவர் கொண்ட நம்பிக்கையினை இன்னொருவர் அல்லது இன்னொரு அமைப்பு கேள்விக்குள்ளாக்கும் போது அதன் சரி பிழைகளை ஏற்கும் அல்லது பகுத்துப் பார்க்கும் மனநிலையை அநேகமான மனிதர்கள் இழந்து விடுகிறார்கள். மாறாக கேள்விக்குள்ளாக்கும் நபர் அல்லது அமைப்பின் மீது வன்மமாக எதிர்க்கும் மனநிலைக்கும் தள்ளப்பட்டு விடுகிறார்கள்.

மனித மனங்களில் ஏற்படும் நம்பிக்கைகள் பலவாறாக இருக்கின்றன. அவை அவரவர் பிறக்கும், வளரும், வாழும், சூழல் மற்றும் சமூக சந்தர்ப்ப சூழ்நிலைகளைப் பொறுத்து ஏற்படுகின்றன. ஒருவர் கொண்டுள்ள நம்பிக்கை இன்னொருவருக்கு மூடநம்பிக்கையாகவும், தான் நம்பும் நம்பிக்கையே உண்மையானதானகவும் நினைக்கும் அல்லது கருதும் நிலையில் மனித மனங்கள் உந்தப்படுகின்றன.

குழந்தையின் நம்பிக்கை
---------------------

பிறந்த ஒரு குழந்தை தனது பெற்றோர் மற்றும் உறவினர் கொண்டுள்ள நம்பிக்கைகளை அப்படியே உள்வாங்கிக்கொண்டு அதனையே உண்மையென நம்பும் நிலையில் நம்பிக்கைகளை ஏற்படுத்திக் கொள்கின்றன. அநேகமாக மதம் சார்ந்த நம்பிக்கைகள் அவ்வாறான சூழ்நிலையிலேயே தோற்றம் பெறுகின்றன. இது ஆழ்மனபதிவின் வெளிபாடாகும். அதே வேளை ஓரளவு வளர்ந்த ஒரு குழந்தை தான் வாழும் சூழல் அல்லது சூழல் மாறும் நிலையைப் பொறுத்து தனது நம்பிக்கைகளை மாற்றிக்கொள்ளலும் இடம் பெறுவதுண்டு.

பகுத்தறிவு நம்பிக்கை
--------------------

பட்டறிவாலும், கற்றுத் தெளிவதாலும் நம்பிக்கைகளைப் பகுத்து அறியும் மனிதர்கள் பகுத்தறிவாளிகள் என அழைக்கப்படுகின்றனர். இருப்பினும் பகுத்தறிவாளர்கள் கொண்டுள்ள பகுத்து அறிவதே சரியென நம்பும் கொள்கையும் ஒரு நம்பிக்கையே ஆகும்.

உசாத்துணை
---------



| * பா
* உ
* தொ
உணர்ச்சி |
| --- |
| கோட்பாடுகள் | 
* அறிதிறன்
* உணர்திறன்
* உணர்வுசார் நுண்ணறிவு
* உணர்வு நிலை
* உள்ளுணர்தல்
* தன்மையங்கள்
* தன்விழிப்புணர்வு
* விழிப்புணர்வு

 |  |
| ஆழமான உணர்வுகள் | 
* சினம்
* வெறுப்பு
* ஆனந்தம்
* இன்பம்
* மகிழ்ச்சி
* கவலை
* ஆச்சரியம்

 |
| பொதுவான உணர்வுகள் | 
* அன்பு
* பாசம்
* கோபம்
* துக்கம்
* ஆசை
* பொறாமை
* விரக்தி
* அமைதி
* பயம்
* எதிர்பார்ப்பு
* ஏமாற்றம்
* இரக்கம்
* வெட்கம்
* பரிவு
* காதல்
* காமம்
* எரிச்சல்
* சலிப்பு
* குற்றுணர்வு
* மனவுளைச்சல்
* ஈர்ப்பு
* பெருமை
* உணர்வின்மை
* நம்பிக்கை
* மனக்கலக்கம்
* தவிப்பு
* பற்று
* நம்பிக்கையின்மை
* சோம்பல்
* அதிர்ச்சி
* மன நிறைவு
* திருப்தி
* தனிமை
* அவா
* வலி
* அலட்சியம்
* திகில்
* பீதி

 |
வணிகம் in மகாராட்டிரம், இந்தியாவார்ப்புரு:SHORTDESC:வணிகம் in மகாராட்டிரம், இந்தியா
வணிகம் in மகாராட்டிரம், இந்தியாவார்ப்புரு:SHORTDESC:வணிகம் in மகாராட்டிரம், இந்தியா
**மும்பை உலக வர்த்தக மையம்** *(Mumbai World Trade Centre)* தெற்கு மும்பையின் கஃப் பரேடு எனப்படும் வணிக மாவட்டத்தில் உள்ள ஒரு வணிக மையமாகும். மும்பை உலக வர்த்தக மையம் 1970 ஆம் ஆண்டு இந்தியாவின் முதல் உலக வர்த்தக மையமாக கட்டப்பட்டது. இங்கு எம். விசுவேசரயா தொழில்துறை ஆராய்ச்சி மற்றும் மேம்பாட்டு மையம் (எம்.வி.ஐ.ஆர்.டி.சி)  மற்றும் இந்தியத் தொழில் மேம்பாட்டு வங்கி ஆகியவற்றுக்கான இரண்டு கோபுரங்கள் உள்ளன. எம்.வி.ஐ.ஆர்.டி.சி மையம் 1 என்றும் அழைக்கப்படும் 156 மீட்டர் உயரம் கொண்ட இம்மையம் 2010 ஆம் ஆண்டு வரை தெற்காசியாவின் மிக உயர்ந்த கட்டடம் என்ற சிறப்பைப் பெற்றிருந்தது. டார்டியோவில் 2010 ஆம் ஆண்டு 252 மீட்டர் உயரம் கொண்ட தி இம்பீரியல் என்ற இரட்டைக் கோபுரம் கட்டப்பட்டு மிக உயரமான கட்டடம் என்ற பெருமையை தனதாக்கிக் கொண்டது. சபூர்சி பல்லோன்சி குழுமம் மும்பை உலக வர்த்தக மையத்தைக் கட்டியது. 

1998 ஆம் ஆண்டில், பிரகன் மும்பை மின்சார மற்றும் போக்குவரத்து நிறுவனம் உலக வர்த்தக மையத்தை அந்தேரியின் புறநகர்ப் பகுதியுடன் இணைக்கும் குளிரூட்டப்பட்ட பேருந்து சேவையைத் தொடங்கியது.  மும்பை சத்ரபதி சிவாசி தொடருந்து நிலையத்திற்கும் உலக வர்த்தக மையத்திற்கும் இடையே மேலும் இரண்டு சிறப்பு பேருந்துகள் இயக்கப்படுகின்றன.

மேற்கோள்கள்
-----------

1. 1 2  Emporis GmbH. "MRVDC, Mumbai, India". SkyScraperPage.com.
2. ↑  "MVRDC | Buildings". Mumbai /: Emporis. 2012-01-12 அன்று பார்க்கப்பட்டது.
3. ↑  SkyScraperPage.com. "IDBI Tower, Mumbai, India". Emporis.com.
4. ↑  "About us - MVIRDC". 19 March 2015 அன்று பார்க்கப்பட்டது.
5. ↑  "IDBI Towers | Buildings". Mumbai /: Emporis. 2012-01-12 அன்று பார்க்கப்பட்டது.
6. ↑  "A quiet billionaire". *இந்தியா டுடே*. 27 August 2012.. பார்த்த நாள்: 19 March 2015.
7. ↑  Mishra, Anshika (25 February 2003). "AC bus users to be given parking facility". *தி டைம்ஸ் ஆஃப் இந்தியா* (Mumbai).. பார்த்த நாள்: 18 March 2015.
**மும்தாஜ் ஷேக்** (Mumtaz Shaikh பிறப்பு 18 நவம்பர் 1981) ஓர் இந்தியப் பெண்கள் உரிமை ஆர்வலர் ஆவார், இவர் மும்பையில் பொது கழிப்பறைகளுக்கு சமமான அணுகலுக்கான வெற்றிகரமான பிரச்சாரத்தைத் தொடங்கினார். 2015 ஆம் ஆண்டில் பிபிசியால் அதன் *100 ஊக்கப்படுத்தும் பெண்கள்* பிரச்சாரங்களில் ஒன்றாக இவர் தேர்ந்தெடுக்கப்பட்டார்.

ஆரம்ப கால வாழ்க்கை
------------------

மும்தாஜ் ஷேக் 1981 இல் மகாராஷ்டிராவின் அகமதுநகரில் பிறந்தார். இவரது தந்தை, அபு பக்கர், ஒரு ஓட்டுநர் மற்றும் பூர்விகமாக மலையாளம் பேசுபவராக இருந்தார் மற்றும் இவரது தாயார், மதீனா இந்தி மொழி பேசினார். இவர் பிறந்ததும், இவரது குடும்பம், மூத்த சகோதரர் ரபீக் உட்பட, மும்பை புறநகர், செம்பூரின் வாஷி நகா பகுதிக்கு குடிபெயர்ந்தார்.  குடும்ப வன்முறை காரணமாக இவர், இவரது மாமா ஷேக் வீட்டிற்கு அனுப்பப்பப்படார், இவள் தங்குமிடத்திற்கு ஈடாக அந்த வீட்டின் வேலைகளைச் செய்து வந்தார், ஆனால் பலமுறை பசியுடன் இருந்தார்.  இவருக்கு ஐந்து வயதும், இவளுடைய சகோதரனுக்கு எட்டு வயதும் இருந்தபோது, இவர்களின் தந்தை ரபீக்கை கேரளாவில் உள்ள பெற்றோரிடம் அழைத்துச் சென்றார்.  குழந்தை பருவத்தின் கடுமையான வறுமையின் காரணமாக, ஷேக் 9 ஆம் வகுப்புக்குப் பிறகு பள்ளியை விட்டு வெளியேறினார், இவளுடைய மாமா இவளுக்கு பதினைந்து வயதில் திருமணத்தை ஏற்பாடு செய்தார்.   திருமணத்தில் சிக்கல் ஏற்பட்டது .பதினாறாவது வயதில் இவருக்கு மகள் பிறந்த பிறகு, ஷேக் தனது சமூகத்தில் குடும்ப வன்முறை குறித்த விரிவுரைகளில் இரகசியமாக கலந்து கொள்ளத் தொடங்கினார். இவரது கணவரின் ஆட்சேபனைகளை மீறி, இவர் அந்த அமைப்பின் தன்னார்வலராக ஆனார், விரைவில் திருமண முறிவு பெற பதிவு செய்தார்.

தொழில்
------

2000 ஆம் ஆண்டில் கோரோவின் முக்கிய குழு உறுப்பினரானார் மற்றும் 2005 இல் *லீடர்ஸ் குவெஸ்ட்* ஆய்வுதவித் தொகைக்குத் தேர்ந்தெடுக்கப்பட்டார், மும்தாஜ் தனது சமூகத்தில் மற்ற பெண்களுக்கு வழிகாட்டத் தொடங்கினார்.   அடுத்த பத்து ஆண்டுகளில் இவர் கோரோவின் இணைச் செயலாளரானார் மற்றும் 2006 இல் மறுமணம் செய்து கொண்டார். கோரா மகிளா மண்டல் கூட்டமைப்பை உருவாக்கியபோது, மும்தாஜ் அதன் நிர்வாகத் தலைவராக நியமிக்கப்பட்டார்.   கோராவின் சுகாதாரத் திட்டங்களின் ஒரு பகுதியாக, மும்தாஜ் 2011 இல் பொதுக் கழிப்பறைகளில் உள்ள பிரச்சினைகளைத் தீர்க்கத் தொடங்கினார் மற்றும் 2012 இல் குளியலறை வசதிகளில் பாதுகாப்பு மற்றும் நிலைமைகளை மதிப்பீடு செய்ய ஒரு கணக்கெடுப்பு நடத்தினார்.  2013 இல், இவர் மும்பையில் கழிப்பறை வசதிகளுக்கு சமமற்ற அணுகல் பிரச்சினையை இலக்காகக் கொண்டு ஒரு பிரச்சாரத்தைத் தொடங்கினார். மும்தாஜ் *ரைட் டு பீ பீ* பிரச்சாரத்தின் செய்தித் தொடர்பாளரானார், 2012 ல் மும்பையில், 5,993 பொதுக் கழிப்பறைகள் மற்றும் 2,466 சிறுநீர் கழிப்பிடங்களை ஆண்களுக்கு அரசாங்கம் வழங்கியது, ஆனால் பெண்களுக்கு 3,536 வசதிகள் மட்டுமே வழங்கப்பட்டது.  ரயில் நிலையங்கள் மோசமான நிலைமைகளைக் கொண்டிருந்தன, மத்திய மற்றும் துறைமுக ரயில் பாதைகளில் அமைந்துள்ள 69 நிலையங்களுக்கு 100 க்கும் குறைவான சிறுநீர் கழிப்பறைகள் மற்றும் கழிவறைகள் இருந்தன.  ஆண்கள் சிறுநீர் கழிப்பிடத்தைப் பயன்படுத்த கட்டணம் எதுவும் வசூலிக்கப்படவில்லை, ஆனால் பெண்கள் கழிப்பறையைப் பயன்படுத்த பணம் செலுத்த வேண்டியிருந்தது. இவர்கள் சிறுநீர் கழிக்கும் எண்ணிக்கையை குறைக்க, பெண்கள் அடிக்கடி போதிய அளவு தண்ணீர் குடிக்காமல் இருந்தனர், இதனால் உடல்நல சிக்கல்கள் ஏற்படும் சிக்கல் எழுந்தது.

சான்றுகள்
---------


1. 1 2  Sangameshwaran 2016.
2. 1 2 3 4  Sirohi 2015.
3. ↑  *The Hindu* 2015.
4. 1 2 3  *The Hindu 2015*.
5. 1 2  Pinto 2014.
6. 1 2  Yardley 2012.
முப்புளோரோமீத்தேன்சல்போனைல் வேதி வினைக்குழுமுப்புளோரோமீத்தேன்சல்போனைல் வேதி வினைக்குழு
**முப்புளோரோமீத்தேன்சல்போனைல்** (Trifluoromethanesulfonyl) என்பது F3CSO2– என்ற மூலக்கூறு வாய்ப்பாட்டால் விவரிக்கப்படும் ஒரு வேதி வினைக்குழு தொகுதியாகும். டிரைபுளோரோமெத்தேன்சல்போனைல் குழு என்றும் திரிப்லைல் குழு என்றும் அழைத்து –Tf என்ற சுருக்கக் குறியீட்டால் அடையாளப்படுத்துவார்கள். 

இவ்வேதி வினைக்குழுவுடன் தொடர்புடைய முப்புளோரோமீத்தேன்சல்போனேட்டு என்பது F3CSO2O– என்ற மூலக்கூற்று வாய்ப்பாட்டால் விவரிக்கப்படுகிறது. திரிப்லேட்டு என்றும் டிரைபுளோரோமெத்தேன்சல்போனேட்டு என்றும் அழைக்கப்பட்டு –OTf. இதை என்ற சுருக்கக் குறியீட்டால் அடையாளப்படுத்துவார்கள்.

பிசு(முப்புளோரோமீத்தேன்சல்போனைல்)அனிலின்,  திரிப்லிக் நீரிலி  போன்றவை இதனுடன் தொடர்புடைய பிற சேர்மங்களாகும்.

மேற்கோள்கள்
-----------

1. ↑  Zeller, Wayne E.; Schwörer, Ralf (2009). "N-Phenyltrifluoromethanesulfonimide". *e-EROS Encyclopedia of Reagents for Organic Synthesis*. doi:10.1002/047084289X.rp142.pub2.
2. ↑  Baraznenok, Ivan L.; Nenajdenko, Valentine G.; Balenkova, Elizabeth S. (May 2000). "Chemical Transformations Induced by Triflic Anhydride". *Tetrahedron* **56** (20): 3077–3119. doi:10.1016/S0040-4020(00)00093-4.
|  |
| --- |
|  **கனேடியத் தமிழர்** |
| கனேடியத் தமிழர் |
| நபர்கள் |
| பரம்பல் |
| அரசியல் |
| பொருளாதாரம் |
| பண்பாடும் கலைகளும் |
| கல்வி |
| தமிழ்க் கல்வி |
| சமூக வாழ்வு |
| அமைப்புகள் |
|  **வரலாறு** |
| வரலாற்றுக் காலக்கோடு |
| குடிவரவு |
| எதிர்ப்புப் போராட்டங்கள் |
|  **இலக்கியமும் ஊடகங்களும்** |
| இலக்கியம் |
| வானொலிகள் |
| இதழ்கள் |
| நூல்கள் |
| திரைப்படத்துறை |
| தொலைக்காட்சிச் சேவைகள் |
|  **நிகழ்வுகள்** |
| தமிழ் மரபுரிமைத் திங்கள் |
| ரொறன்ரோ தமிழியல் மாநாடு |
| தமிழ் இலக்கியத் தோட்ட விருதுகள் |
| * பா
* உ
* தொ
  |

**கனடாவில் தமிழர் பொருளாதாரம்** அல்லது கனேடியத் தமிழர் பொருளாதாரம் என்பது கனடா வாழ் தமிழர்களில் பொருளாதர நிலை, கட்டமைப்பு, தொழில்முனைவுகள், சிக்கல்கள் பற்றிது ஆகும்.

பெரும்பாலான கனடியத் தமிழர்கள் உணவகங்கள், தொழிற்சாலைகள், வியாபார அங்காடிகள், சுத்தம் செய்யும் சேவை நிறுவனங்கள் ஆகியவற்றில் தொழிலாளிகாளாக வேலை செய்கின்றார்கள். குறிப்பிடத்தக்க தொகையினர் சிறு பொருள் சேவை வியாபார தாபனங்களை தொடங்கி நடத்தி வருகின்றார்கள். பெரும்பானமையானவை தமிழ் சமூகத்துனுள்ளேயே தங்களை சந்தைப்படுத்துகின்றார்கள். குறிப்பிடத்தக்க தொகையினர் மருத்துவம், நிதித்துறை, பொறியியல் போன்ற உயர் தொழில் திறன் வேண்டிய துறைகளில் இயங்கி வருகின்றார்கள்.
**காட்டுவீர ஆஞ்சநேயா் கோயில்** என்பது தமிழ்நாட்டின், கிருட்டிணகிரி மாவட்டம், கிருட்டிணகிரியை ஒட்டிய தேவசமுத்திரம் என்ற பகுதியில் உள்ள ஒரு ஆஞ்சநேயர் கோயிலாகும். ஆஞ்சநேயர் கோயில்களில் பல இடங்களில் பல 'தோற்றங்களில் காட்சியளிப்பாா். ஒரு சில இடங்களில் நின்றவாறும் ஒருசில இடங்களில் சுவாில் சாய்ந்தவாறும் காட்சியளிப்பாா். காட்டுவீர ஆஞ்சநேயா் இங்கு சாய்ந்த கோலத்தில் காட்சியளிக்கிறாா்.

### கோயில் இருப்பிடம்

இந்த காட்டு வீர ஆஞ்சநேயா் கோவிலானது, கிருஷ்ணகிாி புதிய பேருந்து நிலையம் செல்லும். சேலம் புறவழிச் சாலையின் அருகே, கிருஷ்ணகிாி நகாிலிருந்து புறவெளியில் இயற்கை எழிலுடன் அமைந்துள்ளது.

### கோவில் தோன்றிய வரலாறு

ஸ்ரீகாட்டு வீர ஆஞ்சநேயா் கோவில் விஜயநகரப் பேரரசின் காலத்தில் தோன்றிய மிகப்பழமை வாய்ந்த கோவிலும். முதலில் ஒரு கற்பாறையில் ஆஞ்சநேயரின் உருவம் செதுக்கப்பட்டு பிற்காலத்தில் அங்கு கோயில் அமைக்கப்பட்டுள்ளது. இக்கோயிலை சுற்றிய பகுதிகள் அக்காலத்தில் வனமாக இருந்ததால் இது காட்டுவீர ஆஞ்சநேயர் கோயில் என்று பெயர்பெற்றது. ஆஞ்சநேயருக்கு அருகில் யோக நரசிம்மர், லட்சுமி தாயார் சன்னதிகள் அமைக்கப்பட்டுள்ளன.

### வளரும் நந்தீஸ்வரா்

இக்கோவிலின் அதிசயங்களில் ஒன்றாகக் கருதப்படுவது வளரும் நந்திஸ்வரர் ஆவாா். மூலஸ்தானத்திலிருந்து இடதுபுறமாக, கோவிலின் வெளிபுறம் பாறையின்மீது நந்திஸ்வரர் மிக அழகான தோற்றத்துடன் காட்சியளிக்கிறாா். இந்த நந்தி வளர்ந்து வருவதாக பக்தர்களால் நம்பப்படுகிறது.

### பிராா்த்தினை தேங்காய்

இக்கோயிலில் பக்தா்கள் ஏதாவது ஒன்றை வேண்டிக்கொண்டு, அது நிறைவேறுதற்காகப் பிராா்த்தனை தேங்காய் கட்டுவாா்கள். இப்பிராா்த்தனை தேங்காய் கட்டிய மூன்று மாதத்திற்குள் வேண்டியது நிறைவேறும் என்பது ஐதீகம்.

மேற்கோள்கள்
-----------

1. ↑  "அருள்மிகு காட்டு வீர ஆஞ்சநேயா் திருக்கோயில்". தினமலர். 18 ஆகத்து 2017 அன்று பார்க்கப்பட்டது.
2. ↑  "கஷ்டங்களை போக்கும் காட்டுவீர ஆஞ்சநேயர்". தினகரன். 2020-09-25 அன்று மூலம் பரணிடப்பட்டது. 18 ஆகத்து 2017 அன்று பார்க்கப்பட்டது.
**தம்பலகாமம்** (*Thampalakamam*) இலங்கையின் கிழக்கு மாகாணத்தின் திருகோணமலை மாவட்டத்தில் அமைந்துள்ள ஒரு விவசாயக் கிராமம் ஆகும். கொழும்பிலிருந்து திருகோணமலை செல்லும் நெடுஞ்சாலையில் கந்தளாய் மற்றும் திருகோணமலை நகர்களினிடையில் திருகோணமலையில் இருந்து 22 கிமீ தொலைவில் இது அமைந்துள்ளது.

கோயில்கள்
---------

### ஆதிகோணேசராலயம்

முதன்மைக் கட்டுரை: தம்பலகாமம் ஆதிகோணநாயகர் கோயில்
இங்கு ஆதிகோணேச்சரம் எனும் பெயரில் ஒரு சிவன் ஆலயம் உள்ளது. இந்த ஆலயம் சம்பந்தரால் பாடல் பெற்ற திருக்கோணேச்சரம் ஆலயத்தின் வரலாற்றுடன் தொடர்புடையது.

ஒல்லாந்தர் திருக்கோணேச்சரம் ஆலயத்தை அழித்த போது சில நலன் விரும்பிகள் ஆலயத்தில் இருந்த சில விக்கிரகங்களை அகற்றி தம்பலகாமத்தில் பாதுகாத்தனர். பிற்காலத்தில் பாதுகாத்த விக்கிரகங்களைக் கொண்டு ஆதி கோணேஸ்வரம் ஆலயத்தை அமைத்தனர்.

### தம்பலகாமம் முத்துமாரியம்மன் கோவில்

முத்துமாரியம்மன் கோயில் தம்பலகமத்தில் கள்ளிமேடு, சம்மாந்துறையில் அமைந்துள்ளது.

விவசாயம்
--------

கந்தளாய் குளத்தில் இருந்து பெறும் நீர் மூலம் இங்கு விவசாய நடவடிக்கைகள் மேற்கொள்ளப்படுகின்றது. நெல் பெரும்படியாக இங்கே விவசாயம் செய்யப்படுகின்றது.
**ஆயிசா தத்** (*Ayesha Dutt*) (பிறப்பு 5 ஜூன் 1960) இந்திய திரைப்பட தயாரிப்பாளர் மற்றும் முன்னாள் விளம்பர மாதிரி மற்றும் நடிகை ஆவார்.  இவர் பாலிவுட் நடிகர் சாக்கி செராப் அவர்களை 1987 ஆம் ஆண்டு மணந்தார். இவருடைய மகன் டைகர் செராப் பாலிவுட் நடிகர் ஆவார்.

ஆரம்ப கால வாழ்க்கை
------------------

இவருடைய தந்தை பெங்காலி மொழியைச் சேர்ந்த ரஞ்சன் தத் ஆவார். இவர் இந்திய வான்படையில் விமான துணை மார்சல் மற்றும் தாயார் பெல்சிய வம்சாவளியைச் சேர்ந்த பிரெஞ்சு நாட்டவரான கிளாட் மேரி தத் டி கேவி ஆவார்.

மணிலாவில் நடந்த செல்வி இளம் உலகப் போட்டியில் போட்டியிட்டார்.  ஆனால் இறுதிப் போட்டிக்கு வரவில்லை. அவரது சக போட்டியாளர்களால் போட்டியில் மிகவும் பிரபலமான பெண்ணாக தேர்ந்தெடுக்கப்பட்டார். விளம்பர மாதிரியாக தனது வாழ்க்கையைத் தொடங்கி வெற்றியடைந்தார்.

1984 ஆம் ஆண்டு மோக்னிசு பாலுக்கு சோடியாக தெரி பகோன் *மெய்ன் என்ற* பாலிவுட் திரைப்படத்தில் நடித்தார்.

தனிப்பட்ட வாழ்க்கை
------------------

தத் தனது நீண்டகால காதலரும் பாலிவுட் நடிகருமான சாக்கி செராப்பை தனது பிறந்தநாள் ஆன 1987 ஆம் ஆண்டு சூன் மாதம் 5 ஆம் தேதி அன்று மணந்தார். பின்னர் திரைப்பட தயாரிப்பாளராக மாறினார். இந்த சோடி சாக்கி செராப் பொழுதுபோக்கு நிறுவனம் என்ற ஊடக நிறுவனத்தை நடத்துகிறது. சோனி டிவியில் 10% பங்குகளை கூட்டாக வைத்திருந்தனர். நிறுவனம் தொடங்கப்பட்டதிலிருந்து 2012 ஆம் ஆண்டு வரை அவர்கள் தங்கள் பங்குகளை விற்று, சோனி டிவியுடன் 15 ஆண்டுகால தொடர்பை முடித்துக்கொண்டனர். இவர்களுக்கு இரண்டு குழந்தைகள் உள்ளனர்.  மூத்த குழந்தை பாலிவுட் நடிகர், டைகர் ச்ராப் (பிறப்பு 1990), மற்றும் ஒரு மகள் கிருச்ணா ச்ராப் (பிறப்பு 1993) ஆவார்.

திரைப்படவியல்
-------------

### நடிகை

| ஆண்டு | தலைப்பு | பங்கு |
| --- | --- | --- |
| 1983 | *தேரி பாகோன் மெய்ன்* | காஞ்சி |

### தயாரிப்பாளர்

| ஆண்டு | தலைப்பு |
| --- | --- |
| 2000 | *சிசு தேசு மே கங்கா ரெக்தா கைன்* |
| 2001 | *கிரகான்* |
| 2003 | *ஏற்றம்* |
| *சந்தியா* |
| 2007 | *பாம்பில் மற்றும் பீட்ரைசு* |

மேற்கோள்கள்
-----------

1. ↑  Indorewala, Sharmeen Hakim (14 December 2014). "Ayesha Shroff tells court she couldn't have been involved with Sahil because he is gay". *The Times of India*.. பார்த்த நாள்: 30 December 2018.
2. ↑  "Romance between Jackie Shroff and model Ayesha Dutt heads for matrimony". *India Today*. 14 April 1987.. பார்த்த நாள்: 1 February 2021.
3. ↑  "India in 1980: Major events and happenings" (in en). *India Today*. 26 December 2005. .
4. ↑  "Tiger Shroff's mom Ayesha Shroff worked with Mohnish Bahl in Teri Baahon Mein. The throwback pics are mind-boggling" (in en). *The Indian Express*. 2 March 2017. .
5. ↑  Joshi, Tushar (4 July 2012). "Ayesha and I have separate lives: Jackie Shroff" (in en). *The Times of India*. .
6. ↑  Hakim, Sharmeen (6 September 2019). "After 4 months of mudslinging, Ayesha, Sahil Khan call truce - Times of India" (in en). *The Times of India*. .
**கனடாவில் நலம் பேணல்** என்பது மக்களின் உடல் உள சமூக நலம் எவ்வாறு கனடிய நாட்டில் பேணப்படுகிறது என்பது பற்றிய கட்டுரை. கனடாவில் முழுப்பொது நலம் பேணல் முறைமை உள்ளது. அதாவது ஒருவருக்கு அவசியமான அனைத்து மருத்துவ சேவைகளுக்கும் அவரின் பொருளாதார நிலைமைகளைப் பொருட்படுத்தாமல் அரசே நிதி வழங்கும். OECD நலம் பேணல் தரத்தில் கனடா நான்காவது இடத்தில் இருக்கிறது. இது இதன் சிறந்த நலம் பேணல் முறைக்குச் சான்றாகும்.

அரசின் பங்கு
------------

நடுவண் அரசு நிதியின் ஒரு பங்கை வழங்க, மிகுதி நிதி தந்து சேவையை வழங்குவது மாகாண அரசுகளின் பொறுப்பு. மேலும் நடுவண் அரசு நலம் புள்ளியியல், ஆய்வு, இயங்குவிதிகள், மற்றும் பழங்குடிகள், படைவீரர் ஆகியோருக்கான நேரடி மருத்துவ வசதிகளுக்கும் பெறுப்புடையது.

நிதியாக்கம்
-----------

2007 ஆம் ஆண்டில் கனடாவின் நலம் பேணல் செலவு 160 பில்லியன் கனடிய டொலர்கள் ஆகும். இது GDP இன் 10.6 விழுக்காடு ஆகும். 70% செலவுகள் அரசால் ஏற்றுக்கொள்ளப்பட்டவை. 30% செலவுகள் தனியார் காப்புறுதி அல்லது நேரடிச் செலவு ஆகும்.

வரலாறு
------

18 ஆம் நூற்றாண்டிலேயே ஐரோப்பியரின் குடியேற்றம் பெரிதும் நிகழ்ந்தது. அதற்கு முன் வாழ்ந்த பழங்குடி மக்களிடம் மருத்துவம் பற்றிய மரபுவழி அறிவு இருந்தது. 19 ஆம் நூற்றாண்டின் தொடக்கங்களில் பொது நலம் தொடர்பாக ஒரு வலுவான அமைப்பொழுங்கு இருக்கவில்லை. தொற்று நோய்களைத் தடுப்பதற்காக நோயாளிகளை ஒதுக்கி வைக்கும் *(isolation)* நடவடிக்கை மட்டுமே நடந்தது. 1842 பிரித்தானியாவில் "Report on the Sanitary Conditions of the Labouring Population of Great Britain" என்ற அறிக்கை வெளியிடப்பட்டது. 1875 ஆம் ஆண்டு பிரித்தானியாவில் ஆங்கில பொதுநலச் சட்டம் 1875 கொண்டுவரப்பட்டது. அதைத் தொடர்ந்து 1884 ஒன்ராறியோ மாகாணமும் இதை ஒத்த சட்டத்தைக் கொண்டுவந்தது. இந்த சட்டம் உள்ளூர் ஆட்சிகள் ஒவ்வொன்றிலும் பொது நலச் சபை அமைக்கப்பட்டு, சுகாதாரம், தொற்று நோய் கட்டுப்பாடு, ஏழை மக்களுக்கு அவசிய மருத்துவ சேவை ஆகியவற்றை வழங்க வேண்டும் என்பதை சட்டமாக்கியது. இதே போல பிற மாகாணங்களிலும் நடைபெற்றது. 

நடுவண் அரசு நலத் துறையை 1919 ஆம் ஆண்டில் அமைத்தது. இக்காலத்தில் மருத்துவம் தனியாரிடமே பெரிதும் இருந்தது. அடித்தட்டு மக்களுக்கு மருத்துவசேவை போதிய அளவு கிடைக்கவில்லை. இலாபத்தை குறிவைத்த மருத்துவத்துறை நோய்களை வரும்முன் காப்பதை விட வந்தபின் குணப்படுத்துவதிலேயே அக்கறை காட்டியது. இப்படிப்பட்ட குறைகளை முன்னிறுத்திய தொழிலாளர்களும், Co-operative Commonwealth Federation கட்சியும் கிளர்ச்சி செய்தன. மேலும் இரண்டாம் உலகப் போருக்குப் பின்னர் மக்களின் பொது நலத்தைப் பேணுவது நாட்டின் பாதுகாப்புக்கும் அவசியம் என்று உணரப்பட்டது. இவற்றின் நீட்சியாக மருத்துவ மனைகளுக்கு அரசு நிதியுதவி செய்யத் தொடங்கியது. அதைத் தொடர்ந்து தனியார் மருத்துவர்கள் சேவையும் மருத்துவர்களின் எதிர்ப்பை மீறியும் நிதியுதவி பெற்றது. எந்த எந்த மருத்துவ சேவைகளுக்கு அரசு நிதியுதவி செய்வது தொடர்பாக ஆய்வதற்காக அமைக்கப்பட்ட 1960 Royal Commission on Health Services, முழுப் பொது நலம் பேணல் முறைமையைப் பரிந்துரைத்தது. இது பின்னர் வந்த அரசுகளால் நிறைவேற்றப்பட்டது. 

கனடா நலச் சட்டம் 1984 ஆம் ஆண்டு நடுவண் அரசால் பொது நலம் தொடர்பாக ஏற்றுக்கொள்ளப்பட்ட சட்டமாகும். இது நடுவண் அரசிடம் இருந்து மாகாணங்கள் நிதி பெறுவதற்கான அடிப்படை விதிகளையும், நிபந்தனைகளையும் வரையறுக்கிறது. இவை முழுப்பொது நலம் பேணல் சேவைகளை வலியுறுத்தி அமைகின்றன.

இவற்றையும் பார்க்க
------------------

மேற்கோள்கள்
-----------

1. ↑  Gregory Marchildon. (2005). *Health Systems in Transitions: Canada*. European Observatory on Health Systems and Policies.

வெளி இணைப்புகள்
---------------
**இசு அமிதோஜ் கவுர்** என்பவர்அமெரிக்காவில் வசிக்கும் ஒரு திரைப்படத் தயாரிப்பாளர் ஆவார். இவர் *செவன் தரியா (ஆறாவது நதி)* மற்றும் *கம்படி கலாய் (நடுங்கும் மணிக்கட்டு)* ஆகிய படங்களுக்காக மிகவும் பிரபலமானவர். குழந்தைகளுடன் நாடகப் பட்டறைகள் செய்யும் போது இவர் உருவாக்கிய நுட்பங்களால் இவரது தனித்துவமான நாடகப் பணிகளுக்காக இவர் அறியப்படுகிறார்.

பின்னணி
-------

கவுர் சிம்லாவில் இமயமலை அடிவாரத்தில் வளர்ந்தார். சிம்லாவில் உள்ள தாரா ஹால், லொரேட்டோ பள்ளியில் பள்ளிப்படிப்பை முடித்தார். பின்னர் சிம்லாவில் உள்ள செயின்ட் பேட் கல்லூரியில் பட்டம் பெற்றார். இவர் சண்டிகரில் பஞ்சாப் பல்கலைக்கழகத்தில் நாடகத்துறையில் முதுகலைப் பட்டம் பெற்றார். பின்னர் தேசிய நாடகப் பள்ளியில் பயிற்சி பெற்றார். இங்கு இவர் பல்வேறு தயாரிப்புகளில் ஈடுபட்டார். பின்னர் புது தில்லி தேசிய நாடகப் பள்ளியின் சகாவாக ஆனார்.

தொழில்
------

பெர்தோல்ட் பிரெக்ட்டின் *காகசியன் சாக் சர்க்கிள்* போன்ற நாடகங்களில் நடித்த பிறகு, இவர் தேசிய நாடகப் பள்ளியின் பல நாடகங்களில் நடித்தார். பின்னர் தாரா பஞ்சாபியிடம் உதவி தயாரிப்பாளராக பணியாற்றினார். உருது சூழ்நிலைக்கேற்ற நகைச்சுவை காட்சிகளில் உதவிய பிறகு, பிரபல பாலிவுட் படமான பிஞ்சரில் உதவி இயக்குநராகப் பணியாற்றினார். இவர் குறிப்பாக குழந்தைகளுக்காக தொடர்ந்து நாடகம் நடத்தி வந்தார். இவர் எழுத்தறிவு இந்தியாவுடன் இணைந்து பணியாற்றினார். இதன் மூலம் ஆயிரக்கணக்கான குழந்தைகளை நாடகப் பட்டறைகளின் ஒரு பகுதியாக இருக்க ஊக்குவித்தது. இந்த குழந்தைகள் பின்னர் விசால் பரத்வாஜின் *தி ப்ளூ அம்ப்ரெல்லா* மற்றும் அமீர் கானின் *3 இடியட்சு* உள்ளிட்ட பாலிவுட் படங்களில் முக்கிய கதாபாத்திரங்களில் நடித்தனர். இவர் பின்னர் மன்மோகன் சிங்கின் *அசன் நு மான் வட்னா டா* மற்றும் *மிட்டி வஜான் மார்டி* உள்ளிட்ட படங்களில் உதவியாளராக இருந்தார். *தேரா மேரா கி ரிஷ்தா* படத்திலும் இவர் பணியாற்றியுள்ளார். கவுர் தனது சொந்த தயாரிப்பு நிறுவனமான நூர் நிசான் தயாரிப்பு நிறுவனத்தினைத் தொடங்கினார். மேலும் சீக்கிய புலம்பெயர்ந்தோரினால் தயாரிக்கப்பட்ட திரைப்படங்களின் இயக்கத்தில் முன்னோடியாக இருந்தார். இவர் பஞ்சாபி திரைப்படத்தை நேரடியாக எழுதி தயாரித்த முதல் பெண்மணி என்ற வரலாற்றைப் படைத்தார். தற்போது, பெயரிடப்படாத புத்தகம் ஒன்றை ஹாலிவுட் படமாக தயாரிக்கும் பணியில் ஈடுபட்டு வருகிறார்.

பங்களிப்புகள்
-------------

* குருசா வாசுனாடெசு- <i id="mwLw">காகசியன் சுண்ணக்கட்டி வட்டம்</i>
* பரிப்ரிதிகா- *பகவதாஜ்ஜுகம்*
* காவேரி *- ராஸ்தே*

நாடக இயக்கம்
------------

* *எவன்சென்ட் ட்ரீம்ஸ்*
* *சரந்தாஸ் சோர்*
* *பிண்டி கா சபுன்*
* *அலிபாபா சாலிஸ் சோர்*

ஆவணப்படங்கள்
------------

* *சீக்கியர்கள் நாங்கள் (Sikhs We Are)*
* *கடலில் கைவிடவும் (Drop In The Ocean)*

திரைப்பட இயக்கம்
----------------

* *Chhevan Dariya(The Sixth River)*
* *Kambdi Kalaai*

மேற்கோள்கள்
-----------
**லெபனான் மலை கவர்னரேட்** (*Mount Lebanon Governorate*, அரபு மொழி: محافظة جبل لبنان‎ ) என்பது லெபனானின் எட்டு ஆளுநரகங்களில் ஒன்றாகும். இதன் தலைநகரம் பாப்தா நகரமாகும்.

இந்த ஆளுநரகத்துக்கு லெபனான் மலைப்பிரதேசத்தின் பெயரிடப்பட்டது. இந்த ஆளுநரகமானது பெய்ரூட் கவர்னரேட்டைச் சூழ்ந்ததாக, மத்தியதரைக் கடலோரப் பகுதியை ஒட்டி லெபனானின் வடக்கு கவர்னரேட் மற்றும் தெற்கு கவர்னரேட்டுக்கு இடையில் பரவியுள்ளது.

மாவட்டங்கள்
-----------

இந்த ஆளுநரகம் ஆறு மாவட்டங்களாக பிரிக்கப்பட்டுள்ளது:

| மாவட்டம் | அரபு பெயர் | மூலதனம் |
| --- | --- | --- |
| அலி | قضاء عاليه | அலி |
| பாப்தா | قضاء بعبدا | பாப்தா |
| சௌப் | قضاء الشوف | பீட்டெட்டின் |
| பைப்லோஸ் | قضاء جبيل | பைப்லோஸ் |
| கேசர்வன் | قضاء كسروان | ஜூனி |
| மேட்ன் | قضاء المتن | ஜிடிடிஷ் |

பைப்லோஸ் துறைமுகத்தின் இடிபாடுகள்

சமயம்
-----


  

  

  





லெபனான் மலை ஆளுநரகத்தில் சமயம் (2020)

  கிறிஸ்தவம் (85%)  டுரூஸ் (10%)  சுன்னி இசுலாம் (2.5%)  சியா இசுலாம் (2.5%)

ஆளுநரகத்தில் மரோனைட் கிறிஸ்தவர்கள் கெஸ்ர்வான் மற்றும் பைப்லோஸ் மாவட்டங்களில் பெரும்பான்மையாக உள்ளனர். மேலும் மெட்ன் மற்றும் பாப்தா மாவட்டங்களில் பன்முகத்தன்மையோடு (கிரேக்க மரபுவழி, ஆர்மீனிய மரபுவழி, கிரேக்க கத்தோலிக்கர்கள் போன்ற பிற கிறிஸ்தவ மதப்பிரிவுகள் மற்றும் முஸ்லிம் சிறுபான்மையினரையும் கொண்டுள்ளது). டுரூஸ் சமயப் பிரிவினர் அலே மாவட்டத்தில் பெரும்பான்மையினராக உள்ளனர். சௌப் மாவட்டமானது பன்முகத்தன்மையுடன் (சுன்னி முஸ்லிம்களும், கிறிஸ்தவர்களும் கிட்டத்தட்ட சமமானவர்கள்) உள்ளது. ஷியா சிறுபான்மையினர் பாப்தா மற்றும் பைப்லோஸ் மாவட்ங்களில் முறையே 25% மற்றும் 20% என்ற விகிதத்தில் உள்ளனர்.

குறிப்புகள்
-----------

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
**இசுகெச்சப்** (*Sketch Up*)முப்பரிமாண மாதிரிகளை உருவாக்கும் கட்டிடக்கலை வல்லுனர்கள் மற்றும் குடிசார் பொறியியலாளர்கள், திரைப்படத் தயாரிப்பாளர்கள், விளையாட்டு மென்பொருட்தயாரிப்பாளர்கள் மற்றும் பல தொழில் சார் வல்லுனர்களால் பாவிக்கப்படும் மென்பொருளாகும். இம் மென்பொருளானது மிகவும் வெளிப்படையானதும் மகிழ்ச்சியூட்டுவதும் நெகிழ்ச்சியானதுமான மென்பொருளாகும். ஏனைய முப்பரிமாண மென்பொருட்களைப் போலல்லாது இது இலகுவான இடைமுகத்தாலேயே பெரிதும் விரும்பப்படுகின்றது. 

இதிலுள்ள முக்கியமான அம்சங்கள்

* இருபரிமாணத்திரையில் மவுஸ்ஸின் (*Mouse*) துணைகொண்டு முப்பரிமாண உருக்களை உருவாக்கும் வசதி
* மவுஸ்ஸின் துணைகொண்டு இழுத்தல் தள்ளுதல் போன்ற செய்ற்பாடுகள் மூலமாக முப்பரிமாண உருக்களை உருவாக்குதல்
* சூரியனின் நிழல் விளைவுகளை நிகழ்நேரத்தில் பார்க்கும் வசதி
* வேகமானதும் இலகுவான முறையில் புகைப்பிடிப்புக்கருவி (கமரா) மற்றும் சூரியனின் நகர்வுகளைக் கணித்தல்.
* மாதிரிகள் தனிப்பட்ட நிறமூட்டலுடன் பல்வேறுபட்ட நிறமூட்டல்களையும் மேற்கொள்ளவியலும்.

சரித்திரம்
----------

**ஸ்கெச்சப்** ஸ்ராட்டப் நிறுவனத்தால் அறிமுகப் படுத்தப்பட்டது. இம்மென்பொருளின் வெற்றியானது ஏனைய மென்பொருட்களைப் போலல்லாமல் இலகுவாகக் கற்கக் கூடியதாக இருந்ததால் இதைப் படிப்பதற்கான நேரத்தைக் குறைத்து கூடுதலான நேரத்தை வரைபடங்களை உருவாக்குவதில் கவனம் செலுத்த முடிந்தது. 

மார்ச் 14, 2006 கூகிள் இந்நிறுவனத்தை உள்வாங்கிக் கொண்டது.

நீட்சிகள்
---------

ஸ்கெச்சப் இணையத்தளத்தில் இருந்து நீட்சிகளைப் பதிவிறக்கம் செய்யமுடியும்

### கூகிள் ஏர்த்

ஸ்கெச்சப்பின் குறிப்பிடத்தக்க நீட்சியானது முப்பரிமாண உருக்களை .kmz கோப்புக்களாக ஏற்றுமதி செய்யவியலும். இது பின்னர் கூகிள் ஏர்த் மென்பொருளில் திறக்கப் படக்கூடியது. எனவே உலகின் எப்பாகத்தில் கட்டிடம் அமையப் போகின்றது அதன் நிலத்தோற்றம் பற்றிய விபரங்களைச் சேகரிக்கவியலும். 

### வேறு நீட்சிகள்

வேறு நீட்சிகள் கோப்புக்களை 3D ஸ்ரூடியோ (*3D Studio*) போன்ற மென்பொருடகளில் பாவிக்கக் கூடிய கோப்புக்களாக ஏற்றுமதிசெய்யவியலும்

வெளியிணைப்புக்கள்
-----------------

* பரணிடப்பட்டது 2015-04-13 at the வந்தவழி இயந்திரம் ஸ்கெச்சப் உத்தியோகபூர்வ இணையத்தளம்]
* ஸ்கெச்சப் விக்கி
* கூகிள் ஸ்கெச்சப் முப்பரிமாண மாதிரிகள்
* கூகிள் முப்பரிமாணக் கட்டடம் பரணிடப்பட்டது 2011-02-24 at the வந்தவழி இயந்திரம்
* SketchUp Add-on for ArchiCAD பரணிடப்பட்டது 2007-09-18 at the வந்தவழி இயந்திரம்
**சாத்தனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம் பெற்றுள்ளது. அது குறுந்தொகை 349-ஆம் பாடல்.

சாத்தன் என்னும் சொல் எருதையும் குறிக்கும். எருது வடிவில் இருக்கும் தெய்வத்தையும் குறிக்கும். இப்புலவர் பெயர் தெய்வப் பெயர்.

* திணை - நெய்தல்

பாடல் சொல்லும் பொருள்
---------------------

தலைவன் பரத்தையிடம் இருந்துவிட்டு வீடு திரும்புகிறான். தோழி தலைவனை ஏற்றுக்கொள்ளலாம் என்கிறாள். தலைவி அவரை ஏற்றுக்கொள்வதை விட உயிரை விடுவது துன்பமா? என்று கேட்கிறாள்.

### கொடுத்ததைத் தா - எனல்

துன்புற்ற ஒருவன் இருப்பவன் ஒருவனிடம் உதவி புரியுமாறு இரந்தான். இருப்பவன் இரப்பவனின் துன்பத்தைப் பார்த்துப் பொறுக்க முடியாமல் துன்புறுவோன் வேண்டியதை நல்கினான். அதைக்கொண்டு இரந்தவன் தன் துன்பத்தைப் போக்கிக்கொண்டான். ஆனால் கொடுத்தவன் வாங்கியவனிடம் தான் கொடுத்ததைத் திரும்பக் கேட்டான். வாங்கியவனால் திருப்பித் தர முடியவில்லை. வாங்கியவன் திருப்பித் தர முடியாத நிலையில் தன் உயிரை விட்டுவிடத் துணிவது நல்லதல்லவா?

இந்தப் பாடலில் தலைவன் கொடுத்தவன். தலைவி வாங்கியவள். தலைவன் பரத்தையிட்ம் சென்று வந்த பின்னும் தான் தலைவிக்குக் கொடுத்த இன்பத்தை இன்னும் திருப்பிக் கேட்கிறான். இந்த நிலையில் தனக்கு உயிர் பெரிதா - என்கிறாள் தலைவி.

தலைவி ஒழுக்கத்தைப் பெரிதாக மதிக்கிறாள்.

#### உள்ளுறை

தலைவன் தண்ணந் துறைவன். அவனது துறையில் நாரை மீனைப் பிடித்து அருந்துகிறது. மீனைப் பிடிக்கும்போது துறையில் பூத்திருக்கும் அடும்புப் பூவைச் சிதைக்கிறது. அப்படிப்பட்ட துறையின் தலைவன் அவன். (தலைவன் - நாரை, தலைவி - மீன், பரத்தை - அடும்பு)
**சிறந்த நடிகருக்கான சனி விருது** (அல்லது **சிறந்த நடிப்பிற்கான சனி விருது** என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் முக்கிய கதாப்பாத்திரத்தில் சிறப்பாக நடித்தவர்களுக்காக வழங்கப்படுவதற்காக உருவாக்கப்பட்ட ஒரு அமெரிக்க விருது.  இவ்விருது 1976 இல் உருவாக்கப்பட்டது. 

அதிக முறை இவ்விருதைப் பெற்றவர்கள் பட்டியலில் ராபர்ட் டவுனே ஜூனியர் மற்றும் மார்க் ஹாமில் ஆகியோர் மூன்று முறை பெற்றுள்ளனர். டாம் குரூஸ் இவ்விருதுக்கு அதிக முறை (10 முறை) பரிந்துரைக்கப்பட்டுள்ளார். ஆர்னோல்டு சுவார்செனேகர் இப்பட்டியலில் 7 பரிந்துரைகளுடன் இரண்டாம் இடம் பெற்றுள்ளார். இவர் அதிக முறை பரிந்துரைக்கப்பட்டும் ஒரு முறை கூட விருது பெறவில்லை.

அதிக முறை பரிந்துரைக்கப்பட்டவர்கள்
----------------------------------

  


|  |  |
| --- | --- |
|  | 5 முறை* ஜானி டெப்
* விகோ மோர்டன்சன்
* கிரிஸ்டோபர் ரீவ்
* வில்லியம் சாட்னர்

6 முறை* ராபர்ட் டவுனி ஜூனியர்
* ஹாரிசன் போர்ட்

7 முறை* ஆர்னோல்டு சுவார்செனேகர்

10 முறை* டாம் குரூஸ்
 |

அதிக முறை விருது பெற்றவர்கள்
----------------------------

3 வெற்றிகள்
* ராபர்ட் டவுனே ஜூனியர்
* மார்க் ஹாமில்

2 வெற்றிகள்
* ஜெப் பிரிட்ஜஸ்
* ஹாரிசன் போர்டு

குறிப்புகள்
-----------

1. ↑  "Academy of Science Fiction, Fantasy, and Horror ... and the Saturn Goes to ..."
2. ↑  "1975 Saturn Awards". *The Internet Movie Database*. .
3. ↑  "காப்பகப்படுத்தப்பட்ட நகல்". 2019-06-24 அன்று மூலம் பரணிடப்பட்டது. 2019-06-24 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**ஜாதிக ஹெல உறுமய** (*Jathika Hela Urumaya*, சிங்களம்: ජාතික හෙළ උරුමය, தேசிய மரபுக் கட்சி), என்பது இலங்கையின் ஒரு அரசியல் கட்சியாகும். இது பௌத்த பிக்குகளைத் தலைவர்களாகக் கொண்ட இக்கட்சி 2004 ஆம் ஆண்டு பெப்ரவரி மாதத்தில் சிங்கலத் தேசியவாதக் கட்சியான சிஹல உறுமய என்ற அமைப்பினால் உருவாக்கப்பட்டது. இதன் ஆரம்பகால உறுப்பினர்களாக கொலன்னாவ சுமங்கல தேரோ, உடுவே தம்மலோக்க தேரோ, எல்லாவல மெத்தானந்த தேரோ, டாக்டர். சோபித்த தேரோ, திலக் கருணாரத்தின ஆகியோர் உள்ளனர்.

2004, ஏப்ரல் 2 இல் நடந்த நாடாளுமன்ற தேர்தல்களில் முதல் தடவையாகப் போட்டியிட்டு மொத்தமாக 6.0% வாக்குகளைப் பெற்று 225 உறுப்பினர்கள் கொண்ட நாடாளுமன்றத்தில் 9 இடங்களைக் கைப்பற்றியது. இவர்களில் 8 உறுப்பினர்கள் 2007 ஆம் ஆண்டில் ஆளும் ஐக்கிய மக்கள் சுதந்திரக் கூட்டணியில் இணைந்தனர். 2010 நாடாளுமன்றத் தேர்தலில் தனித்துப் போட்டியிடாமல், ஐக்கிய மக்கள் சுதந்திரக் கூட்டணியின் கீழ் போட்டியிட்டது.

வெளி இணைப்புகள்
---------------

* "Monks should stay out of Sri Lanka politics, says monk legislator". AFP. October 24, 2005. .
* "The Show and The Throw". ANCL. December 19, 2004. Archived from the original on March 19, 2005. .
* Official Web Site of Jathika Hela Urumaya பரணிடப்பட்டது 2007-09-28 at the வந்தவழி இயந்திரம்
**ஜாங்ஜியாஜி கண்ணாடி நடை பாலம்** (Zhangjiajie Glass Bottom Bridge) சீனாவின் யுனான் மாகாணத்தில் யூண்டா மலைப் பகுதியில் ஜாங்ஜியாஜி தேசிய பூங்காவில் 984 அடி உயரம், 1410 அடி நீளம், 20 அடி அகலம் கொண்ட கண்ணாடியை அடிபாகமாக கொண்ட நடை பாலம் அமைக்கப்பட்டுள்ளது. இதுவே உலகின் மிக உயரமான, நீளமான கண்ணாடியால் ஆன நடை பாலம் ஆகும். இப்பாலம் 20 செப்டம்பர் 2015 அன்று பொதுமக்கள் உபயோகிக்க திறக்கப்பட்டது. 
இப்பாலத்தை இஸ்ரேலிய கட்டிட கலைஞர் ஹைம் டொடன் என்பவர் வடிவமைத்து எழுப்பியுள்ளார். ஒரே நேரத்தில் 800 பேர் இப்பாலத்தை கடக்கலாம்.

5 அக்டோபர் 2015 அன்று இப்பாலத்தில் கீறல்கள் தென்பட்டதால், இப்பாலத்தை கடக்க பார்வையாளர்களுக்கு அனுமதி மறுக்கப்பட்டுள்ளது.

மேற்கோள்கள்
-----------

1. ↑  "World's Longest &Highest Glass-bottom Bridge Opening in Zhangjiajie - See more at: http://www.cnto.org/worlds-longest-highest-glass-bottom-bridge-opening-in-zhangjiajie/#sthash.glRWDcvM.dpuf". 2015-10-11 அன்று மூலம் பரணிடப்பட்டது. 2015-10-08 அன்று பார்க்கப்பட்டது. External link in `|title=` (உதவி)
2. ↑  Zhangjiajie Grand Canyon glass bottom bridge: World's highest see-through skywalk gives views from 300m
3. ↑  World's longest and highest glass-bottom bridge to open in China
4. ↑  World's Longest and Highest Glass Bottom Bridge to Be Unveiled in Chinese National Park
5. ↑
**பெரிய இசுரேல்** (*Greater Israel*) என்பது பல காலமாக உள்ள சில வேறுபட்ட விவிலிய மற்றும் அரசியல் அர்த்தம் உடைய ஒரு வாதத்திற்கு இடமான தெரிவிப்பாகும்.

தற்போது, இசுரேல் மற்றும் பாலஸ்தீன பகுதி உட்பட்ட நிலப்பகுதிகளை வரையறுக்கும் பதமாக பொதுவாகக் காணப்படுகின்றது. 1923இற்குப் பின்னான மறுநோக்கு சீயோனிசத்தின் விருப்பின் முன்னைய வரையறுப்புக்கள், பிரித்தானிய ஆட்சி பாலஸ்தீனம் மற்றும் திரான்ஸ்யோர்டான் உட்பட்ட அல்லது உட்படாத நிலப்பரப்புக்களையும் உள்ளடக்கியதாகவிருந்தது. ஏனைய சமய பார்வையில், இது இசுரேல் தேசம் எனப்படும் விவிலிய குறிப்பின் ஒன்றாகப் பாவிக்கப்படுகின்றது. இது விவிலியத்தின் ஆதியாகமமம் 15:18-21, உபாகமமம் 11:24, உபாகமம் 1:7, எண்ணிக்கை 34:1-15 அல்லது எசேக்கியேல் 47:13-20 ஆகிய இடங்களில் காணப்படுகின்றது.

ஆதியாகமமம் 15:18-21 இல் குறிப்பிடப்பட்டுள்ள இசுரேல் தேசத்தின் எல்லைகள்.
எசேக்கியேல் (நீலக் கோடு) மற்றும் தோரா (சிவப்புக் கோடு) ஆகியவற்றில் குறிப்பிடப்பட்டுள்ள இசுரேல் தேசத்தின் எல்லைகள்.

வெளி இணைப்புக்கள்
-----------------

* *For The Land and The Lord: The Range of Disagreement within Jewish Fundamentalism*, by Ian Lustick, chapter V பரணிடப்பட்டது 2005-09-01 at the வந்தவழி இயந்திரம் and chapter VII பரணிடப்பட்டது 2005-12-04 at the வந்தவழி இயந்திரம் (accessed 12 October 2005)
* A collection of maps of Eretz Israel HaShlema (Greater Israel), from GlobalSecurity.org.
பெரிய ஆர்க்கிடு
---------------

பெரிய ஆர்க்கிடு
### வகைப்பாடு

தாவரவியல் பெயர் : *கிராம்மட்டோபைலம் ஸ்பிசியோசம்*
 (Grammatophyllum Speciosum)

குடும்பம் : ஆர்க்கிடேசியீ (Orchidaceae)

*கிராம்மட்டோபைலம் ஸ்பிசியோசம் மலர்*
#### இதரப் பெயர்கள்

**ஆர்க்கிடுகளின் ராணி** (Queen of orchids)

**கடிதச் செடி** (Letter Plant)

### செடியின் அமைவு

தாவரக் குடும்பங்களில் மிகப் பெரிய குடும்பம் **ஆர்க்கிடேசியீ** குடும்பம் ஆகும். இக்குடும்பத்தில் 30,000 இனச் செடிகள் உள்ளன. இவற்றில் மிகப்பெரிய செடி இது ஆகும். இது மரங்கள் மீது தொற்றுச் செடிகளாக வளர்கின்றது. இவற்றின் அடிப்பகுதியில் பொய்க் கிழங்கு உள்ளன. இதனுடைய தண்டு 6-10 அடி உயரம் வளரக்கூடியது. இலைகள் 1-2 அடி நீளத்திற்க தண்டில் இரண்டு வாpசையில் உள்ளது. பூங்கொத்து 8 அடி நீளத்திலும், சுமார்; 70 முதல் 100 பூக்கள் கொண்டும் உள்ளது. இதனுடைய பூக்கள் பெரியதாகவும், மஞ்சள் மற்றும் சிவப்பு கருஞ்சிவப்பு புள்ளிகளுடன் இருக்கும்.
இவ்வினத்தில் 8 சாதிகள் உள்ளன. இச்செடி ஜாவா, மலேசியா, வியட்நாம் ஆகிய நாடுகளில் வளர்கிறது. ஜாவாவில் உள்ள மரத்தில் 18 அடி சுற்றி இச்செடி தொற்றி படர்ந்து வளர்ந்துள்ளது. மரத்தில் 8 அடி நீளத்திற்கு வேர்கள் ஒட்டி உள்ளன.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑  "*Grammatophyllum speciosum*". *World Checklist of Selected Plant Families*. ராயல் தாவரவியல் பூங்கா, கியூ. 2 Oct 2016 அன்று பார்க்கப்பட்டது – The Plant List வழியாக.
2. ↑  "*Grammatophyllum speciosum* (synonyms)". *World Checklist of Selected Plant Families (WCSP)*. ராயல் தாவரவியல் பூங்கா, கியூ. 2 Oct 2016 அன்று பார்க்கப்பட்டது.
3. ↑   *சிறிதும் - பெரியதும்*. அறிவியல் வெளியீடு. .
லெனின் அமைதிப் பரிசு உடன் குழப்பிக் கொள்ளாதீர்கள்.

**லெனின் பரிசு** (உருசியம்: Ле́нинская пре́мия, *லெனின்சுக்கயா பிரேமியா*) அறிவியல், இலக்கியம், கலைகள், கட்டிடக்கலை மற்றும் தொழில்நுட்பம் தொடர்பான சாதனைகளுக்காக சோவியத் ஒன்றியத்தின் மிகவும் மதிப்புமிக்க விருதுகளில் ஒன்றாகும். இது முதலில் 1925 சூன் 23 இல் உருவாக்கப்பட்டு, 1934 வரை வழங்கப்பட்டது. 1935 முதல் 1956 வரையிலான காலகட்டத்தில், இதற்குப் பதிலாக ஸ்டாலின் பரிசு வழங்கப்பட்டது. 1956 ஆகத்து 15 முதல் மீண்டும் வழங்கப்பட்டு, 1990 இல் சோவியத் ஒன்றியம் கலைக்கப்படும் வரை ஒவ்வொரு இரட்டை எண்ணிக்கையிலான ஆண்டிலும் தொடர்ந்து வழங்கப்பட்டது. விருது வழங்கும் விழா ஏப்ரல் 22, விளாதிமிர் லெனின் பிறந்த நாளாகும்.

லெனின் பரிசு லெனின் அமைதிப் பரிசில் இருந்து வேறுபட்டது, லெனின் அமைதிப் பரிசு சோவியத் ஒன்றியத்தின் குடிமக்களுக்கு வழங்கப்படுவதை விட வெளிநாட்டு குடிமக்களுக்கு வழங்கப்பட்டது, அமைதிக்கான காரணத்திற்காக அவர்களின் பங்களிப்புகளுக்காக. மேலும், லெனின் பரிசை ஸ்டாலின் பரிசு அல்லது பின்னர் யு.எஸ்.எஸ்.ஆர். மாநிலப் பரிசுடன் குழப்பிக் கொள்ளக்கூடாது. சில நபர்களுக்கு லெனின் பரிசு மற்றும் யு.எஸ்.எஸ்.ஆர். மாநிலப் பரிசு ஆகிய இரண்டும் வழங்கப்பட்டது.

2018 ஏப்ரல் 23 இல் உருசியாவின் உலியானவ்சுக் மாகாணத் தலைவர் செர்கே மரோசொவ் 2020 இல் லெனினின் 150வது பிறந்தநாளை ஒட்டி, தமது மாகாணத்தில் மனிதநேயம், இலக்கியம் மற்றும் கலை ஆகியவற்றில் செய்த சாதனைகளுக்காக லெனின் பரிசை மீண்டும் அறிமுகப்படுத்தினார்.

லெனின் விருது பெற்ற சிலர்
-------------------------

* நிக்கோலாய் தெமியானோவ் (1930, வேதியியல்)
* ஆந்திரே சாகரவ் (1956, இயற்பியல்)
* மிகைல் சோலகவ் (1960, இலக்கியம்)
* சிங்கிஸ் ஐத்மாத்தவ் (1963, இலக்கியம்)
* விளாதிமிர் ஆர்னோல்டு (1965, கணிதம்)

மேற்கோள்கள்
-----------

1. ↑  "In the Ulyanovsk region have revived the Lenin prize – Russia news today". 2018-05-19 அன்று மூலம் பரணிடப்பட்டது.

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* யப்பான்

 |
**வில்லியம் பால்** *(William Ball)* (அல்லது **பாலே** *(Balle)*, அண்.1631–1690) ஓர் ஆங்கிலேய வானியலாளர் ஆவார். இவர் அரசு கழக நிறுவன ஆய்வுறுப்பினர்களில் ஒருவராவார். இவர் 1660 நவம்பர் 28 இல் அதன் பொருளாளராகப் பணியமர்த்தப் பரு, அப்பதவியில் 1663 வரை இருந்தார்.

இவர் சட்டத் தரணி சர் பீட்டர் பாலுக்கும் கைநாம் நகரத்து வில்லியம் கூக்கின்மகளாகிய ஆன்னி குக்குக்கும் பிறந்த மூத்த மகன் ஆவார். இவர் ஆர்வம் தளராத வானியலாளர். இதற்காக, 1655 இல் ஒரு 12 அடி தொலைநோக்கியை வாங்கினார்; இதற்குள் காரிக்கோளின் வலயங்கள் அது விளிம்புக் காட்சி நிலைக்கு மாறிய த்ற்றத்தை அடைந்துவிட்டதால் புவியின் கட்புலத்தில் இருந்து மறைந்து காணப்பட்டது,ஈவரும் இயற்பியல் வல்லுனரான அவரது தம்பியும் காரி வலயங்களை ஒரு பட்டையைப்போல காரிக்கோள் மீது அமைதலைப் பார்த்துள்ளனர். அதே ஆண்டில் இவர் காரிக்கோளின் சழற்சி வீதத்தைக் கண்டறிந்து நிறுவினார்.

இவர் 1660 இல் 30 அடி உயரத்தில் இருந்து கீழே தரையில் விழுந்துள்ளார். இந்த ஏதத்தால் தொடர்ந்து உடல்நலமின்றி இருந்தார். இவர் 1666 இல் பணி ஓய்வு பெற்று தன் குடும்பத்தின் தெவோன் தோட்டத்துக்கு சென்று 1668 இல் மேரி போசுத்துமா கசியை மணந்து வாழ்க்கையைத் தொடர்ந்தார். இவர்கள் 6 குழந்தைகளைப் பெற்று வளர்த்தனர். தெவோன் தோட்டத்தின் பேணும் பணி நெருக்கடியாலும் அத்தோட்டம் இலண்டனில் இருந்து தொலைவில் இருந்ததாலும் இவருக்கு தன் அறிவியல் ஆர்வத்தை ஈடுகொடுக்க நேரமே கிட்டவில்லை.

நிலாவின் பாலே குழிப்பள்ளம் இவரது நினைவாகப் பெயரிடப்பட்டது.

மேற்கோள்கள்
-----------

1. ↑  Maddison, R. E. W. (1960). "The Accompt of William Balle from 28 November 1660 to 11 September 1663". *Notes and Records of the Royal Society of London* **14** (2): 174–183. doi:10.1098/rsnr.1960.0030.
2. ↑  Armitage, Angus (1960). "William Ball. F.R.S. (1627-1690)". *Notes and Records of the Royal Society of London* **15**: 167–172. doi:10.1098/rsnr.1960.0016.
3. ↑  Joseph Gross, ‘Ball, William (c.1631–1690)’, *Oxford Dictionary of National Biography*, Oxford University Press, 2004
தம்பால் (Dambal) தம்பாலா எனவும் அழைக்கப்படும் இது இந்திய மாநிலமான கருநாடாகாவின் கதக் மாவட்டத்திலுள்ள ஓர் கிராமமாகும். இது பௌத்த மதத்தின் ஒரு பண்டைய மையமாக இருந்தது. மேலும், 12 ஆம் நூற்றாண்டின் பிற்பகுதியைச் சேர்ந்தது.  இது கடல்மட்டத்திலிருந்து 590 மீ (1,940 அடி) உயரத்தில் உள்ளது.

புள்ளிவிவரங்கள்
---------------

2001 இந்திய மக்கள் தொகைக் கணக்கெடுப்புப்படி, தம்பாலாவில் 5,166 ஆண்களும், 4,929 பெண்களும் என 1,815 குடும்பங்களுடன் 10,095 மக்கள் உள்ளனர்.

வரலாறு
------

மௌரியர்கள் மற்றும் சாதவாகனர்களின் ஆட்சிக் காலத்தில் சேர்ந்த, கௌதம புத்தரின் போதனைகள் கருநாடகாவில் செழித்து வளர்ந்தன. ஏராளமான புத்த நினைவுச்சின்னங்கள் நகரத்தை சுற்றிலும் சிதறிக்கிடக்கின்றன. 

தம்பாலில் உள்ள பௌத்த தெய்வமான தாராவின் கோவிலில், கி.பி 1095 தேதியிட்ட ஒரு கல்வெட்டு உள்ளது. தாரா தெய்வத்திற்காக 16 வணிகர்களால் கோயில் ஒன்றும், பௌத்த பிக்குகளுக்கான விகாரம் ஒன்றும் எழுப்பப்பட்டது. இந்து சமயம் வளர்ந்து வரும் சூழ்நிலையிலும் பௌத்தம் ஒன்றுசேர்ந்திருந்தால், 12 ஆம் நூற்றாண்டின் பிற்பகுதியில் தம்பாலில் ஒரு பௌத்த மையம் இருந்தது.

தொட்டபசவப்பா கோயில்
-------------------

 தம்பாலில் உள்ள தொட்டபசவப்பா கோயில், பொ.ச. 12 ஆம் நூற்றாண்டு
இங்கு மூன்று இந்து கோவில்கள் உள்ளன. தொட்டபசவப்பா கோயில் மேலைச் சாளுக்கியக் பாணியிலானது. மேலும், விமானம் இருபத்தி நான்கு புள்ளிகள் கொண்ட நட்சத்திரத் திட்டத்தைக் கொண்டுள்ளது. மேலும், இது பல நட்சத்திர புள்ளிகளையும் கொண்டுள்ளது.  ஒவ்வொரு வலது கோணமும் நான்கு 22.5 டிகிரி கோணங்களாக பிரிக்கப்பட்டுள்ளது. பின்னர் ஒவ்வொரு கோணமும் மீண்டும் பிரிக்கப்பட்டு சிக்கலான செதுக்கல்களால் மூடப்பட்டுள்ளது.

ஜப்பட்பாவி
----------

சமீபத்தில் கண்டுபிடிக்கப்பட்ட கோயில் கிணறு ஒன்றை உள்ளூர்வாசிகள் *ஜப்பட்பாவி* என்று அழைக்கின்றனர்

கப்பாட்டா குடா
--------------

கப்பாட்டா குட்டா மலை தம்பாலுக்கு மிக அருகில் உள்ளதுலிருந்து 5 மைல் தொலைவில் உள்ளது.

மேலும் காண்க
------------

* கதக் - பெட்டகேரி
* இலக்குண்டி
* குக்கனூர் கல்லேஸ்வரம்

மேற்கோள்கள்
-----------

1. ↑  "The Buddhist Legacy – Buddhism in Karnataka". 2006-12-18 அன்று பார்க்கப்பட்டது.
2. ↑  "Dambal, India Page". 2007-01-25 அன்று பார்க்கப்பட்டது.
3. ↑  "Census of India: View Population Details". Censusindia.gov.in. 2013-01-20 அன்று பார்க்கப்பட்டது.
4. ↑  "Kamat Research Database - Buddhist System of Education". 2007-03-12 அன்று பார்க்கப்பட்டது.
5. ↑  "The Buddhist Legacy". 2007-03-12 அன்று பார்க்கப்பட்டது.
6. ↑  "Architecture of the Indian Subcontinent". 2015-05-02 அன்று மூலம் பரணிடப்பட்டது. 2006-12-18 அன்று பார்க்கப்பட்டது.
7. ↑  "Dodda Basappa temple - 12th century". 2022-01-02 அன்று மூலம் பரணிடப்பட்டது. 2006-12-19 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***தம்பால்***   
என்பதின் ஊடகங்கள் உள்ளன. 

* History of Indian Art
* Rahman, Mahbubur (2012). "Architecture". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
* Deccan-herald: Dambal
* Dambal a religious symphony
* Dusty Dambal? Think again!
**பித்தன்** தமிழில் வெளிவந்த கட்சி சார்பற்ற மாத இதழ். இளைஞர்களால் நடத்தப்பட்ட வனமலர்ச் சங்கத்தால், சங்கம் ஆரம்பித்து நான்காண்டுகளுக்குப் பின்னர் 1928 ஆம் ஆண்டு டிசம்பர் மாதம் (கார்த்திகை மாதம்) ஆரம்பிக்கப்பட்ட இதழ். 

பித்தன் இதழில் கா.மு.இராமசாமி ஆசிரியராகப் பணிபுரிந்தார். ம.ப.பெரியசாமி வனமலர்ச் சங்கத்திற்காக இதழை வெளியிட்டார். ஆரம்பகாலத்தில் இராயப்பேட்டை சாது அச்சுக் கூடத்தில் இதழ் அச்சிடப்பட்டது. இவ்விதழுக்காக எழுதியோர்: ச.து.சுப்பிரமணிய யோகி, பெரியசாமித்தூரன், சு.கோதண்டராமன், சா.குருசாமி, வ.அழகப்பன், ஓ.வி.அளகேசன் முதலானோர். 

இதன் கணக்கு ஆய்வராக சி.சுப்பிரமணியம் விளங்கினார். இவர் பிற்காலத்தில் சென்னை மாகாண நிதி அமைச்சராகவும் இந்திய நிதி அமைச்சராகவும் பணியாற்றியவர். 

குழந்தைத் திருமணக் கொடுமைகள், குழந்தை விதவைகள், மதுவிலக்கு, மதுவின் கொடுமைகள், கல்வியின் தேவை, அந்நியத் துணிக்கு எதிர்ப்பு, திருமணத்தில் சிக்கனம் என்று பல முற்போக்குச் சமுதாயச் சிந்தனைகளையும் அந்நியர் ஆட்சிக்கு எதிரான கருத்துக்களையும் கொண்ட இதழாக வெளிவந்தது.

மேற்கோள்கள்
-----------

1. 1 2 3 4  நினைவு அலைகள்; டாக்டர் நெ.து.சுந்தரவடிவேலு;பாகம் 1; சாந்தா பதிப்பகம்;பக்கம் 228-255
**அல்லாரை,** இலங்கை வட மாகாணம் யாழ்ப்பாணம் தென்மராட்சி சாவகச்சேரி பிரதேச செயலாளர் பிரிவில் அமைந்துள்ள ஒரு சிறிய கிராமம் ஆகும். இக்கிராமத்துக்குத் தெற்கே கச்சாய் கடல் நீரேரி, தென் மேற்கே சாவகச்சேரி, மேற்கே மீசாலை, வடக்கே மந்துவிலும் வட கிழக்கே கொடிகாமம், கிழக்கே கச்சாய் எல்லைகளாக உள்ளன. இந்த கிராமம் பார்ப்பதுக்கு அழகாக இருந்தாலும், பொருளாதார வசதியில் பெரிய அளவில் முன்னேறவில்லை. இலங்கையின் அரசியல் செல்வாக்கும் இந்த கிராமத்தை பொறுத்தவரையில் குறைவுதான். இந்த கிராமத்தில் வாழும் மக்கள் நடுத்தர வர்க்கத்தை சேர்ந்தவர்களாகவே உள்ளனர்.

கல்வி
-----

#### அல்லாரை தமிழ் கலவன் பாடசாலை

முதன்மைக் கட்டுரை: அல்லாரை தமிழ் கலவன் பாடசாலை
1930ஆம் ஆண்டிற்கு முன்னர் அல்லாரை, மீசாலை கிழக்கு, வெள்ளாம் போக்கட்டி, கச்சாய் ஆகிய பகுதிகளுக்குப் பொதுவாகக் கச்சாய்க்கிராமத்தில் ஒரு அமெரிக்கன் மிசன் பாடசாலை இயங்கிவந்தத்து. சைவப் பிள்ளைகள் கல்வி கற்பதற்கும் சமய அறிவைப்பெறுவதற்கும் அதுவித வசதியும் இருக்கவில்லை.

எனவே இங்குள்ள சிறார்களின் கல்வி விருத்தியடையவேண்டுமென்ற உயர்ந்தநோக்குடன் அல்லரையைச் சேர்ந்த எஸ் .கே. செல்லையா அவர்கள் உயர் அதிகாரிகளுடன் தொடர்புகொண்டு பெரு முயற்சியால் அல்லாரை தமிழ் கலவன் பாடசாலை தொடங்கப்பட்டது. 1930 ஆம் ஆண்டு பாடசாலைக் கட்டடத்தினை அமைப்பதற்கான தனது காணி ஒன்றை நன்கொடையாகக் கொடுத்து பாடசாலைக் கட்டடத்திற்கு அத்திவாரமிட்டார். முதலில் அதிபர் விடுதி ஒன்றும் பாடசாலை வகுப்பறைகளுக்காகக் கொட்டிலும் அமைக்கப்பட்டது.

அமரர் திரு. தம்பிமுத்து பாடசாலையின் முதல் அதிபராக நியமனத்தை ஏற்றுக்கொண்டார். ஆரம்பத்தில் 30 மாணவர்களுடன் ஆரம்பிக்கப்பட்ட பாடசாலையில் திரு. தம்பிமுத்து ஆசிரியராகக் கடமையாற்றினார். தற்போது வரை திருமதி. க. யோகநாதன் பாடசாலை அதிபர் பொறுப்பையேற்று நடாத்தி வருகிறார்.

கோவில்கள்
---------

* அறுகம்புல் விநாயகர் ஆலையம்
* வீரகத்தி பிள்ளையார் கோவில்
* முத்துமாரி அம்மன் கோவில்

வெளி இணைப்புகள
--------------

* பரணிடப்பட்டது 2012-07-07 at the வந்தவழி இயந்திரம்
ஆனந்த் சாகர் மற்றும் சுற்றியுள்ள ஏரி
**ஆனந்த் சாகர்** (Anand Sagar) என்பது மகாராட்டிரத்தின் செகானில் உள்ள ஒரு கட்டிட வளாகம், ஏரி மற்றும் சுற்றுலாத் தலமாகும். உள்ளூர் நீர்வளப் பிரச்சினைகளைத் தீர்ப்பதற்காக ஸ்ரீ கஜனன் மகாராஜ் மந்திர் அறக்கட்டளையால் இந்த இடம் கட்டப்பட்டது, பின்னர் இது சுற்றுலாத் தலமாகவும் புனித யாத்திரைத் தலமாகவும் மாறியுள்ளது.

அமைப்பின் விவரிப்பு
-------------------

ஆனந்த் சாகரில் உள்ள இந்த வளாகம் செகானில் வேலைவாய்ப்புகளை உருவாக்குவதற்கும், சுற்றுலா வருவாயைக் கொண்டுவருவதற்கும், தண்ணீர் தேவைக்கான நம்பகமான, எளிதான உறுதியளிப்பை வழங்குவதற்கும் ஒரு வழிமுறையாக ஸ்ரீ கஜனன் மகாராஜ் மந்திர் அறக்கட்டளையால் கட்டப்பட்டது.  இந்த திட்டத்தின் ஆரம்ப செலவின மதிப்பீடு ₹300 கோடி ஆகும். 

இந்தத் தளம் ஒரு செயற்கை ஏரி மற்றும் பல கட்டிடங்களைக் கொண்டுள்ளது. தற்போதுள்ள கட்டிட வளாகத்தில் தோட்டங்கள், பொழுதுபோக்கு அமைப்புகள், ஒரு அடுக்கு இருக்கை அரங்கம் மற்றும் கோயில்கள் உள்ளன.  இந்த ஏரியானது அருகிலுள்ள ஆற்றில் இருந்து தண்ணீர் எடுப்பதன் மூலம் உருவாக்கப்பட்டது. செகானின் நீர் வளங்களை சிறப்பாக நிர்வகிக்கவும் அனுமதிக்கிறது. 

ஆனந்த் சாகர் இந்தியாவில் பல வளாகங்களுக்கு ஒரு மாதிரியாக பயன்படுத்தப்பட்டது.

மேற்கோள்கள்
-----------

1. ↑  "Anand Sagar, Shegaon | District Buldhana, Government of Maharashtra | India" (ஆங்கிலம்). 2020-08-12 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2017-05-02 அன்று மூலம் பரணிடப்பட்டது. 2021-02-05 அன்று பார்க்கப்பட்டது.
3. ↑  "Full Day Outstation taxi cabs from Pune & Mumbai to Anand Sagar Shegaon". *www.ucab.in* (ஆங்கிலம்). 2020-08-12 அன்று பார்க்கப்பட்டது.
4. ↑  author/lokmat-news-network (2018-11-21). "शेगावच्या आनंदसागरच्या धर्तीवर होणारा नागपुरातील अंबाझरीचा विकास बारगळला". *Lokmat* (மராத்தி). 2020-08-12 அன்று பார்க்கப்பட்டது.
5. ↑  Mar 2, Anjaya Anparthi / TNN /; 2019; Ist, 06:52. "MTDC plans to redevelop Ambazari garden at Rs 100 crore | Nagpur News - Times of India". *The Times of India* (ஆங்கிலம்). 2020-08-12 அன்று பார்க்கப்பட்டது.
**அல்லா ஜிலாய் பாய்** (*Allah Jilai Bai*)(1 பிப்ரவரி 1902 - 3 நவம்பர் 1992) என்பவர் இந்தியாவின் இராசத்தான் மாநிலத்தினைச் சேர்ந்த நாட்டுப்புற பாடகி ஆவார்.

இவர் பிகானேரில் பாடகர்களின் குடும்பத்தில் பிறந்தார். தனது 10ஆவது வயதில் மகாராசா கங்கா சிங்கின் அவையில் பாடத்தொடங்கினார். இவர் உசுதாத் உசைன் பக்சு கானிடமும், பின்னர் அச்சன் மகாராசாவிடமும் பாடல் தொடர்பாகக் கற்றுக்கொண்டார். ஒரு காலத்தில் பிகானேர் மகாராஜா கங்கா சிங்கின் அவையில் பாடினார்.

இவர் மாண்ட், தும்ரி, காயல் மற்றும் தாத்ராவில் நன்கு தேர்ச்சி பெற்றிருந்தார். *கேசரியா பலம்* என்பது இவருக்கு மிகவும் பிரபலமானது. 1982ஆம் ஆண்டில், இந்திய அரசாங்கம் இவரது கலைச் சேவையினைப் பாராட்டி பத்மசிறீ விருதை வழங்கியது. இது இந்திய குடிமக்களுக்கு வழங்கப்படும் மிக உயர்ந்த விருதுகளில் ஒன்றாகும். 1988ஆம் ஆண்டு நாட்டுப்புற இசைக்காக இவருக்கு சங்கீத நாடக அகாதமி விருது வழங்கப்பட்டது. மேலும் 2012ஆம் ஆண்டில் இவரது மரணத்திற்குப் பின் இராசத்தான் ரத்னா விருது வழங்கப்பட்டது.

மேற்கோள்கள்
-----------

1. 1 2 3 4 5 6 7 8 9  "Allah Jilai Bai". *www.mapsofindia.com*. 2020-03-08 அன்று பார்க்கப்பட்டது.
2. 1 2  "Govt names seven for Rajasthan Ratna award". *The Times of India* (ஆங்கிலம்). 2012-03-31. 2023-01-12 அன்று பார்க்கப்பட்டது.
3. ↑  Padma Shri Awardees. india.gov.in

வெளி இணைப்புகள்
---------------

* realbikaner.com இல் அல்லா ஜிலாய் பாய்
* பதம்ஸ்ரீ அல்லா ஜில்லாய் பாய்
* FolkRajasthan.com இல் அல்லா ஜில்லாய் பாயின் நாட்டுப்புறப் பாடல்களைக் கேளுங்கள்
*நடுவண் பஞ்சாப் பல்கலைக்கழகம், பாக்கித்தானுடனோ பஞ்சாப் பல்கலைக்கழகம், சண்டிகர் உடனோ குழப்பிக் கொள்ள வேண்டாம்* .

**பஞ்சாப் நடுவண் பல்கலைக்கழகம்** (*The Central University of Punjab*, **CUPB**) இந்திய பஞ்சாபில் பட்டிண்டாவில் அமைக்கப்பட்டுள்ள நடுவண் பல்கலைக்கழகம் ஆகும். இது நாடாளுமன்றம் இயற்றிய சட்டத்தின்படி நிறுவப்பட்டுள்ளது: இந்திய அரசின் "நடுவண் பல்கலைக்கழகங்கள் சட்டம், 2009". பஞ்சாப் நடுவண் பல்கலைக்கழகத்தின் ஆளுகைப்பகுதி பஞ்சாப் மாநிலம் முழுமையுமாகும். ரிசர்ச்கேட் & இசுகோப்பசு நிறுவனத்தின் தரவரிசைப்படி புதியதாக நிறுவப்பட்ட நடுவண் பல்கலைக்கழகங்களில் 2012 முதல் தொடர்ச்சியாக முதலிடத்தில் உள்ளது. நடுவண் பல்கலைக்கழகங்களில் பஞ்சாப் நடுவண் பல்கலைக்கழகத்தில் மட்டுமே விடுமுறைகளோ பருவங்களுக்கு இடையில் இடைவெளியோ இல்லாதுள்ளது. தவிரவும் இங்குதான் துணைநிலை பேராசிரியர்கள் உயிரியளவுகள்-அடிப்படையிலமைந்த வருகைப்பதிவில் பதிகையிட வேண்டியுள்ளது. ஆசிரியர் சங்கம் எதுவும் இல்லை. கல்வியாளர்களுக்கு இரண்டாண்டுகள் பயிற்சிக்காலம் இருப்பதும் இங்குதான் நடைமுறையில் உள்ளது.

பல்கலைக்கழகம்
-------------

பல்கலைக்கழகத்தின் நகர வளாகம்
பஞ்சாப் நடுவண் பல்கலைக்கழகம், பட்டிண்டா 2009ஆம் ஆண்டு நடுவண் பல்கலைக்கழகங்கள் சட்டத்தின்படி நிறுவப்பட்டது; குடியரசுத் தலைவரின் அனுமதியை மார்ச் 20, 2009இல் பெற்றது. இதன் ஆள்புலம் பஞ்சாப் மாநிலம் முழுமைக்குமானது. 

ஏப்ரல் 2009இல் துணை வேந்தர் குடியிருப்பில் அமைக்கப்பட்ட முகாம் அலுவலகத்தில் தனது செயற்பாட்டைத் துவங்கியது. நவம்பர் 2009இல் 35 ஏக்கரா பரப்பளவில் அமைந்துள்ள நகர வளாகத்திற்கு மாறியது. முதன்மை வளாகம் பதின்டா-பாதல் சாலையில் குடா சிற்றூரில் 500 ஏக்கர் நிலத்தில் கட்டமைக்கப்பட்டு வருகின்றது. பட்டிண்டா பேருந்து நிலையத்திலிருந்து இது 21.5 கிமீ தொலைவில் உள்ளது.

மேற்சான்றுகள்
-------------

1. ↑  "காப்பகப்படுத்தப்பட்ட நகல்" (PDF). 2012-02-20 அன்று மூலம் (PDF) பரணிடப்பட்டது. 2016-07-08 அன்று பார்க்கப்பட்டது.

வெளி இணைப்புகள்
---------------

* அலுவல்முறை வலைத்தளம் பரணிடப்பட்டது 2016-06-29 at the வந்தவழி இயந்திரம்
* City Campus @Wikimapia
* Profile of Central University of Punjab பரணிடப்பட்டது 2011-08-30 at the வந்தவழி இயந்திரம்